成日見到好多同事黎呢間打卡，我都趁熱鬧試一試；睇雜誌見過呢間野個老闆突登去越南拜師，想將越南好味道帶到香港！好多人排隊下，都等左15分鐘；鋪頭陳返好特別，用越南街頭既銀色枱凳，入面仲放左架賣'餅Mi'（越式法包）既車！好用心。叫左兩碗越南河，一碗海鮮一碗雞肉，熱辣辣好快食哂唔記得影相！味道好鮮甜，真係有身在胡志明既感覺！加多個'Bahn Mi'，個法包極硬戒到我個咀損哂，同我第一次食越式法包果陣一模一樣🤣🤣價錢係偏貴，百二蚊一個人上下，但呢個地段+呢種味道，偶一為之亦為幸福！